Forslag til RÅDETS AFGØRELSE om den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Den Slovakiske Republik på den anden side, vedrørende vedtagelsen af et regionalstøttekort, som vil blive lagt til grund for vurderingen af offentlig støtte ydet af Den Slovakiske Republik

(forelagt af Kommissionen)

BEGRUNDELSE

1. Dette et er forslag om vedtagelse af et regionalstøttekort, som vil blive lagt til grund for vurderingen af offentlig støtte ydet af Slovakiet.

I henhold til artikel 64, stk. 4, litra a), i Europaaftalen anerkender parterne, at al offentlig støtte ydet af Slovakiet i de første fem år efter aftalens ikrafttræden skal vurderes under hensyntagen til, at Slovakiet betragtes som et område svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab.

Den 18. maj 2001 traf Associeringsrådet EU-Slovakiet afgørelse nr. 3/2001 om forlængelse for et tidsrum af fem år af den periode, hvor Slovakiet betragtes som et område svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab. Afgørelsen blev anvendt fra 1. marts 1997 og udløber den 28. februar 2002.

I henhold til artikel 2 i afgørelse nr. 3/2001 forelægger Slovakiet i løbet af de seks måneder, der følger efter datoen for vedtagelsen af afgørelsen, Europa-Kommissionen oplysninger om BNP pr. indbygger, opgjort på NUTS II-niveau. På grundlag af disse oplysninger har Slovakiets tilsynsmyndighed for statsstøtte og Europa-Kommissionen i fællesskab vurderet regionernes støtteberettigelse og den dertil svarende maksimale støtteintensitet med henblik på udarbejdelse af et regionalstøttekort på grundlag af Fællesskabets retningslinjer for statsstøtte med regionalt sigte [1].

[1] EFT C 74 af 10.3.1998, s. 9.

2. I henhold til Fællesskabets retningslinjer for statsstøtte med regionalt sigte må regionalstøttens intensitet i de regioner, der falder ind under traktatens artikel 87, stk. 3, litra a), generelt ikke overstige 50% NSÆ, undtagen i regionerne i den yderste periferi, hvor den kan være op til 65% NSÆ. I regioner på NUTS 2-niveau, der er støtteberettigede i henhold til artikel 87, stk. 3, litra a), hvor BNP/KKS pr. indbygger overstiger 60% af EU-gennemsnittet, må regionalstøttens intensitet ikke overstige 40% NSÆ, undtagen i regionerne i den yderste periferi, hvor den må udgøre 50% NSÆ. Tallene for BNP/KKS for hvert område samt for fællesskabsgennemsnittet, der skal anvendes til analysen, skal vise gennemsnittet i de sidste tre år, hvor der er disponible statistikker.

Alle de ovennævnte lofter kan eventuelt hæves med 15 procentpoint brutto ved statsstøtte til små og mellemstore virksomheder [2]. De udgør ikke desto mindre de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale, regionale eller nationale midler eller fællesskabsmidler. Indenfor disse lofter vil støtteintensiteten blive tilpasset til de pågældende regionale problemers omfang og størrelse.

[2] EFT L 107 af 30.4.1996, s. 4.

3. Kommissionen forelægger hermed det fælles forslag for Rådet og anmoder Rådet om at vedtage vedlagte forslag til Associeringsudvalgets afgørelse.

2002/0027 (ACC)

Forslag til RÅDETS AFGØRELSE om den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Den Slovakiske Republik på den anden side, vedrørende vedtagelsen af et regionalstøttekort, som vil blive lagt til grund for vurderingen af offentlig støtte ydet af Den Slovakiske Republik

RÅDET FOR DEN EUROPÆISKE UNION HAR-

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen,

under henvisning til artikel 64, stk. 4, litra a), i Europaaftalen,

under henvisning til afgørelse nr. 3/2001 truffet af Associeringsrådet EU-Slovakiet den 18. maj 2001 om forlængelse for et tidsrum af fem år af den periode, hvor Den Slovakiske Republik betragtes som et område svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab, og

ud fra følgende betragtninger:

(1) I henhold til artikel 2 i afgørelse nr. 3/2001 skal Slovakiet i løbet af de seks måneder, der følger efter datoen for vedtagelsen af afgørelsen, forelægge Europa-Kommissionen oplysninger om BNP pr. indbygger, opgjort på NUTS II-niveau.

(2) Slovakiets tilsynsmyndighed for statsstøtte og Europa-Kommissionen har i fællesskab vurderet regionernes støtteberettigelse og den dertil svarende maksimale støtteintensitet med henblik på udarbejdelse af et regionalstøttekort på grundlag af Fællesskabets retningslinjer for statsstøtte med regionalt sigte [3].

[3] EFT C 74 af 10.3.1998, s. 9.

(3) I henhold til ovennævnte afgørelse forelægges et fælles forslag for Associeringsudvalget, der træffer afgørelse derom.

(4) I henhold til Fællesskabets retningslinjer for statsstøtte med regionalt sigte må regionalstøttens intensitet i de regioner, der falder ind under traktatens artikel 87, stk. 3, litra a), generelt ikke overstige 50% NSÆ, undtagen i regionerne i den yderste periferi, hvor den kan være op til 65% NSÆ.

(5) I regioner på NUTS 2-niveau, der er støtteberettigede i henhold til artikel 87, stk. 3, litra a), hvor BNP/KKS pr. indbygger overstiger 60% af EU-gennemsnittet, må regionalstøttens intensitet ikke overstige 40% NSÆ, undtagen i regionerne i den yderste periferi, hvor den må udgøre 50% NSÆ.

(6) Tallene for BNP/KKS for hvert område samt for fællesskabsgennemsnittet, der skal anvendes til analysen, skal vise gennemsnittet i de sidste tre år, hvor der er disponible statistikker.

(7) Alle de ovennævnte lofter kan eventuelt hæves med 15 procentpoint brutto ved statsstøtte til små og mellemstore virksomheder [4] og udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale eller regionale midler eller fællesskabsmidler.

[4] EFT L 107 af 30.4.1996, s. 4.

(8) Indenfor disse lofter vil støtteintensiteten blive tilpasset til de pågældende regionale problemers omfang og størrelse.

(9) De regionale problemers omfang og størrelse må vurderes i sammenhæng med situationen i alle de lande, som har indgået Europaaftaler med De Europæiske Fællesskaber.

(10) Slovakiet består af fire NUTS II-regioner, hvoraf en region (Bratislava) og har et BNP/KKS pr. indbygger, der overstiger 60% af EU-gennemsnittet ifølge de statistiske data, der er disponible for årene 1996-1998.

(11) Med henblik på at differentiere støtteniveauet og i betragtning af den særlige situation i regionen Bratislava bør loftet for støtteintensiteten i denne region fastsættes på et niveau, der ligger betydeligt under den øvre grænse, der er fastsat i Fællesskabets retningslinjer for statsstøtte med regionalt sigte

(12) De maksimale støtteintensiteter er fastsat efter fælles vurdering af Slovakiets tilsynsmyndighed for statsstøtte og Europa-Kommissionen i overensstemmelse med Fællesskabets retningslinjer for statsstøtte med regionalt sigte -

TRUFFET FØLGENDE AFGØRELSE:

Den holdning, Fællesskabet skal indtage i Associeringsudvalget, der blev oprettet ved Europaaftalen mellem De Europæiske Fællesskaber og deres medlemsstater på den ene side og Den Slovakiske Republik på den anden side, vedrørende vedtagelsen af et regionalstøttekort, baseres på det udkast til afgørelse truffet af Associeringsudvalget, som er vedlagt denne afgørelse.

Udfærdiget i Bruxelles, den [...]

På Rådets vegne

Formand

BILAG

ASSOCIERING MELLEM DEN EUROPÆISKE UNION OG DEN SLOVAKISKE REPUBLIK

- Associeringsudvalget -

AFGØRELSE Nr. .../2001 TRUFFET AF ASSOCIERINGSUDVALGET

MELLEM DE EUROPÆISKE FÆLLESSKABER

OG DERES MEDLEMSSTATER PÅ DEN ENE SIDE

OG DEN SLOVAKISKE REPUBLIK PÅ DEN ANDEN SIDE

af

om vedtagelsen af et regionalstøttekort, som vil blive lagt til grund for vurderingen af offentlig støtte ydet af Slovakiet

ASSOCIERINGSUDVALGET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side [5], særlig artikel 64, stk. 4, litra a),

[5] EFT L 359 af 31.12.1994, s. 2-210.

under henvisning til afgørelse nr. 3/2001 truffet af Associeringsrådet EU-Slovakiet den 18. maj 2001 om forlængelse for et tidsrum af fem år af den periode, hvor Slovakiet betragtes som et område svarende til de områder i Fællesskabet, der er beskrevet i artikel 87, stk. 3, litra a), i traktaten om oprettelse af Det Europæiske Fællesskab, og

ud fra følgende betragtninger:

(1) I henhold til artikel 2 i afgørelse nr. 3/2001 skal Slovakiet i løbet af de seks måneder, der følger efter datoen for vedtagelsen af afgørelsen, forelægge Europa-Kommissionen oplysninger om BNP pr. indbygger, opgjort på NUTS II-niveau.

(2) Slovakiets tilsynsmyndighed for statsstøtte og Europa-Kommissionen har i fællesskab vurderet regionernes støtteberettigelse og den dertil svarende maksimale støtteintensitet med henblik på udarbejdelse af et regionalstøttekort på grundlag af Fællesskabets retningslinjer for statsstøtte med regionalt sigte [6].

[6] EFT C 74 af 10.3.1998, s. 9.

(3) I henhold til ovennævnte afgørelse forelægges et fælles forslag for Associeringsudvalget, der træffer afgørelse derom.

(4) I henhold til Fællesskabets retningslinjer for statsstøtte med regionalt sigte må regionalstøttens intensitet i de regioner, der falder ind under traktatens artikel 87, stk. 3, litra a), generelt ikke overstige 50% NSÆ, undtagen i regionerne i den yderste periferi, hvor den kan være op til 65% NSÆ.

(5) I regioner på NUTS 2-niveau, der er støtteberettigede i henhold til artikel 87, stk. 3, litra a), hvor BNP/KKS pr. indbygger overstiger 60% af EU-gennemsnittet, må regionalstøttens intensitet ikke overstige 40% NSÆ, undtagen i regionerne i den yderste periferi, hvor den må udgøre 50% NSÆ.

(6) Tallene for BNP/KKS for hvert område samt for fællesskabsgennemsnittet, der skal anvendes til analysen, skal vise gennemsnittet i de sidste tre år, hvor der er disponible statistikker.

(7) Alle de ovennævnte lofter kan eventuelt hæves med 15 procentpoint brutto ved statsstøtte til små og mellemstore virksomheder [7] og udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale eller regionale midler eller fællesskabsmidler.

[7] EFT L 107 af 30.4.1996, s. 4.

(8) Indenfor disse lofter vil støtteintensiteten blive tilpasset til de pågældende regionale problemers omfang og størrelse.

(9) De regionale problemers omfang og størrelse må vurderes i sammenhæng med situationen i alle de lande, som har indgået Europaaftaler med De Europæiske Fællesskaber.

(10) Slovakiet består af fire NUTS II-regioner, hvoraf en region (Bratislava) og har et BNP/KKS pr. indbygger, der overstiger 60% af EU-gennemsnittet ifølge de statistiske data, der er disponible for årene 1996-1998.

(11) Med henblik på at differentiere støtteniveauet og i betragtning af den særlige situation i regionen Bratislava bør loftet for støtteintensiteten i denne region fastsættes på et niveau, der ligger betydeligt under end den øvre grænse, der er fastsat i Fællesskabets retningslinjer for statsstøtte med regionalt sigte

(12) De maksimale støtteintensiteter er fastsat efter fælles vurdering af Slovakiets tilsynsmyndighed for statsstøtte og Europa-Kommissionen i overensstemmelse med Fællesskabets retningslinjer for statsstøtte med regionalt sigte -

TRUFFET FØLGENDE AFGØRELSE:

Artikel 1

De maksimale støtteintensiteter i Slovakiet må ikke overstige 50% nettosubventionsækvivalent i NUTS II-regionerne Vestslovakiet, Centralslovakiet, og Østslovakiet og 30% i NUTS II-regionen Bratislava.

Artikel 2

De maksimale støtteintensiteter i artikel 1 kan hæves med 15 procentpoint brutto ved statsstøtte til små og mellemstore virksomheder [8].. De udgør de øvre grænser for den samlede støtte, hvis der samtidig ydes støtte fra flere regionalstøtteordninger, uanset om støtten ydes med lokale eller regionale midler eller fællesskabsmidler.

[8] EFT L 107 af 30.4.1996, s. 4.

Artikel 3

Denne afgørelse træder i kraft på dagen for vedtagelsen. Den udløber den 28. februar 2002.

Udfærdiget i Bruxelles,

På Associeringsudvalgets vegne

Formand